1. Správa
2. o výchovno-vzdelávacej činnosti, jej výsledkoch a podmienkach základnej školy
3. Súkromnej základnej školy waldorfskej
4. Polárna 1, 040 12 Košice
5. za školský rok 2017/2018

Podľa Vyhlášky Ministerstva školstva SR č. 9/2006 Z. z. zo 16. 12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení a Metodického usmernenia MŠ SR č. 10/2006-R k vyhláške MŠ SR č. 9/2006 Z. z. vypracovali:

Mgr. Renáta Blaschke, poverená pedagogickou obl. a PaedDr. Katarína Havrilová, riaditeľ školy.

**Predkladá:** PaedDr. Katarína Havrilová, riaditeľ školy

**Prerokované v kolégiu školy:** dňa **30.08.2018**

Vyjadrenie rady školy:

Rada školy odporúča zriaďovateľovi s c h v á l i ť Správu o výsledkoch a podmienkach výchovno-vzdelávacej činnosti Súkromnej základnej školy waldorfskej, Polárna 1, 040 12 Košice za školský rok 2017/2018.

.................................................

Ing. Ľudmila Jakabová

predseda Rady školy

**Stanovisko zriaďovateľa:**

Výchova k slobode o.z., Vihorlatská 10, 831 04 Bratislava s ch v a ľ u j e – ~~n e s ch v a ľ u j e~~ Správu o výsledkoch a podmienkach výchovno-vzdelávacej činnosti Súkromnej základnej školy waldorfskej, Polárna 1, 040 12 Košice za školský rok 2017/2018.

...............................................

za zriaďovateľa

**Úvod**

Súkromná základná škola waldorfská, Polárna 1, 040 12 Košice vznikla z elokovaného pracoviska Polárna 1, Súkromnej základnej školy waldorfskej Vihorlatská 10, Bratislava a rozhodnutím Ministerstva školstva, vedy, výskumu a športu Slovenskej republiky číslo 2015-18088/43493:2-100B zo dňa 31. 08. 2015 a bola zaradená do siete škôl a školských zariadení a od 1.9.2015 sa podľa § 22 a § 39 c ods. 6 a 7 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov.

Pedagogický proces v škole je organizovaný v zmysle overeného učebného plánu, schváleného Ministerstvom školstva Slovenskej republiky listom č. 2014-19068/57358:1-100B, zo dňa 18.11.2014 na základe Vyhodnotenia experimentálneho overovania „Projektu organizácie, foriem a obsahu výchovy a vzdelávania na škole waldorfského typu“.

Pri škole vedie svoju činnosť aj súkromný školský klub detí, ktorý pracuje podľa schváleného Výchovného programu školského klubu detí. Súkromný školský klub detí, Polárna 1, Košice je súčasťou Súkromnej základnej školy waldorfskej, Polárna 1, Košice s termínom začatia činnosti od 1. februára 2016 na základe Rozhodnutia Ministerstva školstva Slovenskej republiky rozhodnutím č. 2016-1209/1:1-100B o zaradení do siete škôl a školských zariadení Slovenskej republiky.

Súkromná základná škola waldorfská, Polárna 1, 040 12 Košice vo svojej činnosti vychádza z princípov waldorfskej pedagogiky Rudolfa Steinera.

**a) Základné identifikačné údaje o škole**

|  |  |
| --- | --- |
| **1. Názov školy** | Súkromná základná škola waldorfská, Polárna 1, 040 12 Košice |
| **2. Adresa** | Polárna 1, 040 12 Košice |
| **IČO**  **DIČ** | 42 40 91 36  21 20 12 93 08 |
| **3. Telefónne čísla** | +421 55 308 40 71  +421 902 049 069 |
| **4. Webová adresa**  **E-mailová adresa** | www.kosice.iwaldorf.sk  ke@iwaldorf.sk |
| **5. Zriaďovateľ** | Výchova k slobode, o.z. Vihorlatská 10,  831 04 Bratislava, IČO: 36 06 10 42 |
| **6. Vedúci zamestnanec školy** | PaedDr. Katarína Havrilová - riaditeľ školy |
| **7. Údaje o Rade školy** | Predseda: Ing. Ľudmila Jakabová, členovia: Ing. Ľubica Kreibiková, Jozefína Gáborová, Bc. Lýdia Gurková, Mgr. Jana Múdra |

**Poradný orgán: Rada školy, za školský rok 2017/2018:**

Rada školy bola ustanovená 19.11.2015, kedy prebehli voľby do Rady školy. Počas školského roku 2017/2018 pracovala na štyroch zasadnutiach podľa vopred stanoveného plánu schváleného na prvom zasadnutí. Počas zasadaní RŠ boli jej členovia oboznámení s týmito témami:

* školský vzdelávací program a jeho doplnenia,
* školský poriadok,
* plán práce,
* personálne obsadenie školy,
* správa o výchovno-vzdelávacej činnosti,
* prerokovanie rozpočtu školy,
* vyhodnotenie aktivít v danom školskom roku,
* materiálne a technické zabezpečenie školy,
* aktuálne problémy školy,
* zápis a prijímanie detí do prvého ročníka,
* plán zasadnutí Rady školy a program.

**Poradný orgán školy: Pedagogické kolégium školy:**

* pedagogické kolégium sa stretávalo každý týždeň na svojich konferenciách,
* spoločné konferencie s kolégiom waldorfskej škôlky Studnička bývali pred celoslovenskou Michaelskou konferenciou v mesiacoch september, október.

Konferencia mala tieto časti:

1. organizačná časť
2. štúdium
3. zborový spev

4. pedagogická časť

**Organizácia vyučovania**

7.15 – 7.45 – Ranný klub  
7.45 – Vstup do triedy  
8.00 – 9.45 – Epocha (hlavné vyučovanie)  
9.45 – 10.15 – Veľká prestávka  
10.15 – 11.00 – 3. hodina  
11.10 – 11.55 – 4. hodina   
11.55 – 12.30 – Obedná prestávka  
12.30 – 13.15 – 5. hodina

13.25 – 14.10 - 6. hodina   
do 16.00 – ŠKD

**b) Údaje o žiakoch školy za školský rok 2017/2018:**

**Počet žiakov na škole:**

* k 15.9. 2017:  **56**
* počet žiakov v 2. ročníku – **24**
* počet žiakov v 4. ročníku - 17
* počet žiakov v 6. ročníku - 15
* počet žiakov so ŠVVP - 1 (v 6. ročníku)

**Počet vymeškaných hodín:**

2. ročník: **2147 hod., priemer na žiaka 89, 46**

4. ročník: **967 hod., priemer na žiaka 56,88**

6. ročník: **852 hod., priemer na žiaka 56, 80**

spolu za školu: **3966 hod., priemer na žiaka 70,82**

**Riaditeľské voľno: 1x (07.05.2018)**

**c) Údaje o počte zapísaných žiakov na zápise do 20.04.2018: 22 žiakov (z toho 1 odklad)**

- neprijatí 3 žiaci

- do 31.08.2018 prestúpili 4 žiaci s iných škôl

Spoluzapísaných žiakov do 1. ročníka: **25 žiakov**

Vždy pred otvorením nového prvého ročníka škola organizuje tzv. **predzápisové stretnutia pre rodičov, ktorí majú záujem zapísať dieťa do našej školy.** Na týchto stretnutiach informujeme o základných pilieroch waldorfskej pedagogiky, o jej odlišnostiach oproti klasickej škole.

Predzápisové stretnutia viedla budúca triedna učiteľka Mgr. Marcela Kováčová,   
 na každom zo stretnutí bol prítomný aj niektorý z aktuálnych triednych učiteľov:

Prvé: 10.01.2018 (streda 17:00 – 18:30 hod.) *Téma:* Základné princípy waldorfskej pedagogiky, prítomná Mgr. Renáta Blaschke

Druhé: 21.02.2018 (streda 17:00 – 18:30 hod.) *Téma:* Základné princípy waldorfskej pedagogiky II., prítomná PaedDr. Katarína Havrilová a Mgr. Renáta Blaschke

Tretie: 14.03.2018 (streda 17:00 – 18:30 hod.) *Téma:* Školská zrelosť, prítomná Mgr. Miroslava Lešinská

**e) Údaje o výsledkoch hodnotenia a klasifikácie žiakov**

Pedagogický proces v škole je organizovaný v zmysle overeného alternatívneho vzdelávacieho programu, schváleného Ministerstvom školstva Slovenskej republiky listom č. 2014-19068/57358:1-100B, zo dňa 18.11.2014 na základe Vyhodnotenia experimentálneho overovania „Projektu organizácie, foriem a obsahu výchovy a vzdelávania na škole waldorfského typu“, ktorého súčasťou je slovné hodnotenie žiakov. V školskom roku 2017/2018 sa škola nezúčastnila Testovania 5 a 9, nakoľko sme nemali žiakov týchto ročníkov.

**g) Údaje o počte zamestnancov a plnení kvalifikačného predpokladu pedagogických zamestnancov:**

Mgr. Miroslava Lešinská – triedna učiteľka 2. ročníka a učiteľka anglického jazyka v 4. ročníku

Ing. Ľudmila Jakabová – triedna učiteľka 4. ročníka a učiteľka ruského jazyka v 4. ročníku

Mgr. Renáta Blaschke – triedna učiteľka 6. ročníka

PaedDr. Katarína Havrilová- riaditeľka školy, učiteľka ruského jazyka v 2. ročníku a nemeckého jazyka v 6. ročníku

Mgr. Ľubica Štefanovičová – učiteľka anglického jazyka v 6. ročníku

Mgr. Marcela Kováčová – vychovávateľka v ŠKD

Všetci pedagógovia sú kvalifikovaní a spĺňajú odbornosť pre prácu učiteľa vo waldorfskej základnej škole.

**h) Údaje o ďalšom vzdelávaní pedagogických zamestnancov školy:**

1. Mgr. Miroslava Lešinská - 3 ročné štúdium Bothmerovej gymnastiky v Budapešti

2. PaedDr. Katarína Havrilová - funkčné vzdelávanie vedúcich zamestnancov školy

MPC Košice ukončené 11.04.2018

3. Mgr. Renáta Blaschke seminár fyziky a chémie pre 7. ročník

WŠ v Kasseli (Nemecko) 15.01.-19.01.2018, príprava triednych učiteľov pre 6. ročník

v Semilech 15. - 20.7.2018

4. Ing. Ľudmila Jakabová, príprava triednych učiteľov pre 5. ročník v Semilech

15. - 20.7.2018

**i) Údaje o aktivitách a prezentácii školy na verejnosti a v pedagogickej oblasti:**

**Práca s verejnosťou:**

* šiesta celoslovenská Michaelská konferencia **28. 10 – 29.10. 2017 –** organizovaná pre waldorfských kolegov z celého Slovenska,
* metodický deň na tému Tvorivé prvky WP, organizovaný MC v Levoči pre učiteľov ZŠ, lektorkou bola Mgr. Renáta Blaschke,
* didaktika WP na trojročnom vzdelávaní, viedla ju Mgr. Renáta Blaschke,
* kurz spevu – metóda odhalenia hlasu s lektorom Baldom Mikuličom z Chorvátska,
* prednáška Brigitte Goldmann lektorky z Rakúska,
* predzápisové stretnutia s perspektívnymi rodičmi,
* internetová stránka [www.kosice.iwaldorf.sk](http://www.kosice.iwaldorf.sk).

**Pedagogická oblasť:**

**Druháci:**

* + výroba šarkanov
  + spoločná Michaelská hra s prekonávaním prekážok so štvrtákmi
  + výroba lampášikov na Martina a martinská slávnosť
  + adventná špirála
  + Vianočná hra o živloch spracovaná eurytmicky
  + výroba karnevalových masiek a karneval, téma bájky a legendy
  + výsadba záhonov pre škôlkárov
  + Jánska slávnosť
  + s rodičmi tvorba prvej čítanky
  + výroba darčekov pre budúcich prvákov – háčkované kapsičky

**Štvrtáci:**

- mlátenie obilia, pečenie chleba

* + Michaelská slávnosť
  + spoločná Michaelská hra s prekonávaním prekážok s druhákmi
  + výroba lampášikov na Martina a martinská slávnosť
  + adventná špirála
  + vianočná hra o Zrnku a jeho ceste ku chlebu
  + spev Vianočných piesní a kolied pre obyvateľov sídliska Nad Jazerom – pri Bille, pozvanie do miestneho úradu
  + návšteva divadla Luskáčik
  + výroba karnevalových masiek a karneval, téma severské ságy
  + poznávaco-vzdelávací pobyt na ranči Šugov, starostlivosť o koníky a jazda na nich
  + Jánska slávnosť

**Šiestaci:**

* + výchovný koncert vo filharmónii Košice
  + adventná špirála
  + príprava zboru na Vianočnú slávnosť
  + výroba karnevalových masiek a karneval, téma Rímsky obyvateľ
  + poznávaco-vzdelávací pobyt, výroba stredovekého luku
  + Cirkusové predstavenie

**j) Projekty školy:**

1. zapojenie žiakov 6. ročníka do košického projektu Cirkusová škola, vo výmenníkoch KVP a Nad jazerom.

2. Celosvetový projekt Pošli pohľadnicu k 100. výročiu založenia 1. WŠ.

3. Metodicko-didaktická práca s kolégiom WŠ Bratislava – 5. - 7. máj 2018.

4. Spolupráca s waldorfskou škôlkou Studnička, pravidelná práca budúcej triednej učiteľky s predškolákmi – raz do týždňa.

5. Separovanie odpadu.

**Projekty spolupráce s rodičmi školy:**

* nácvik vianočnej Pastierskej divadelnej hry,
* príprava a organizácia Vianočného bazáru rodičmi 2. ročníka,
* zabezpečenie občerstvenia na Vianočnú slávnosť rodičmi 2. ročníka,
* pri nácviku Vianočnej hry pravidelná práca s rečou,
* tvorivé dielne – šitie a filcovanie peračníkov s rodičmi nového 1. ročníka,
* pečenie chleba v 4. ročníku,
* výroba prvej Čítanky pre žiakov 2. ročníka,
* brigády na školskom dvore, ošetrenie herných prvkov, výmena starých za nové,
* výdatná výpomoc pri úpravách priestorov školy.

**l) Údaje o priestorových a materiálno-technických podmienkach školy:**

Škola mala k svojej činnosti prenajaté jedno samostatné krídlo budovy OA a 1 triedu v inom krídle**.**

Žiaci chodili na stravu do jedálne OA a škola si prenajala malú telocvičňu OA pre vyučovanie telesnej výchovy v 4 a 6. ročníku.

V samostatnom krídle OA sú umiestnené:

- 2 kmeňové triedy, zborovňa, WC, chodba, v ktorej je vybudovaná šatňa, sklad pre upratovačku a sklad pomôcok

V priestore kmeňových tried okrem hlavného vyučovania, prebieha aj vyučovanie eurytmie aj pracovného vyučovania. V jednej z tried je nainštalovaný rám určený na tkanie.

V letných mesiacoch je výučba niektorých remeselných a pohybových aktivít uskutočňovaná vonku.

V inom krídle bola prenajatá 1 kmeňová trieda pre 6. ročník. a bývalá školnícka miestnosť od 01.12.2017

**Úpravy a práce:**

Svojpomocne – vďaka rodičom:

– urobená stierka v triede pre 6. ročník

- nalepené sieťky okolo dverí do tried, urobené opravy prasklín na stenách

- upravené skrine ako šatne pre 6. ročník, doplnený šatňový systém pre 2. a 4. ročník

- boli vymenené podlahy v 2. a 4. ročníku

- v budove školy majú sociálne zaradenia veľmi dobrý štandard s vyhovujúcim pomerom na počet žiakov, ich čistotu udržujeme aj vďaka ekologickým prostriedkom Sonet, ktoré škola kupuje v obchodoch siete Biotrend s 20% zľavou.

Košická DM školu sponzoruje pravidelnými dodávkami WC papiera, vreckoviek, čajov, papierových obrúskov, čistiacich prostriedkov.

Učitelia majú k dispozíciizborovňu, ktorá je súčasne aj priestorom pre riaditeľku školy. Zborovňa je zároveň aj kanceláriou a je v nej umiestnená pedagogická knižnica. Pre učiteľov je v zborovni dostupný počítač, tlačiareň, kopírovacie zariadenie, skener, ďalšie zariadenia na úpravu (orezávanie a viazanie) písomných materiálov.

Škola má pripojenie na internet, cez optický kábel firmy Antik Košice.

Triedy školy majú drevené okná, dvere, podlahy, lavice a stoličky podľa súčasných noriem, s nadštandardom umeleckej ručnej práce. Tá je viditeľná vo väčšine tried v spôsoboch dekorácie, tvorenia policových systémov, krytov na radiátory, priestorov na odkladanie či zviditeľnenie žiackych prác.

Každý ročník má vlastnú charakteristickú farbu stien a vzhľad triedy sa mení v priebehu roka podľa preberaných učebných tém, ročných období či sviatkov.

Priestory školy sa darí udržiavať čisté, úhľadné, esteticky upravené vďaka práci učiteľov, žiakov a rodičov školy.

**m) Finančné a hmotné zabezpečenie výchovno-vzdelávacej činnosti školy:**

1. **Štátny rozpočet (002)** zdroj = 119 986,00 € použitie = 119 986,00 € nevyčerpané = 0

V roku 2017 – na obdobie činnosti – 01-12/2017, nám boli pridelené zo ŠR finančné prostriedky v celkovej výške 119 986,00 **€**,

z toho:

Normatívne zdroje – vo výške 118 286,00 €

Nenormatívne zdroje – vo výške = 1 700,00 €.

Finančné prostriedky zo ŠR sme použili na **bežné výdavky**, podľa rozpisu zriaďovateľa na osobné náklady a prevádzku školy v nasledovnom členení:

Normatívne – osobné náklady : 90 159,00 €, z toho mzdy 66 824,00 €, odvody na poistenie 23 335,00 €

Normatívne – prevádzka: 28 127,00 €,

z toho na krytie nákladov - cestovné náhrady 821,00 €

- na energie, vodu a komunikácie 5 031,00 €

- materiál 16 437,00 €

- dopravné 539,00 €

- nájomné za prenájom priestorov 5 299,00 €

Nenormatívne - príspevok na školu v prírode:

zdroj = 1 700,00 € použitie = 1 700,00 nevyčerpané = 0

z toho krytie nákladov - dopravné 252,00 €

- služby 1 448,00 €

1. **Príspevky od rodičov na výchovu a vzdelávanie (023)**

zdroj = 78 273,00 € použitie = 15 905,00 € nevyčerpané = 62 368,00 €

Zdroj týchto príspevkov predstavuje príspevky od rodičov na úhradu nákladov na výchovu a vzdelávanie v súkromných školách.

Časť finančných prostriedkov sme spotrebovali na dofinancovanie prevádzkových nákladov, na ktoré nám už nepostačovali normatívne dotácie, a to v celkovej sume 15 905,00 €

* materiál 372,00 €
* služby 15 553,00 €

Z prijatých zdrojov za rok 2017 v sume 78 273,00 € sa nevyčerpaná suma vo výške 62 368,00 € presúva do roku 2018.

1. **Príspevky a dary (024)**

zdroj = 18 873,00 € použitie = 0 € nevyčerpané = 18 873,00 €

V roku 2017 Súkromná základná škola waldorfská Košice prijala peňažné príspevky a dary od fyzických i právnických osôb v súhrnnej výške 18 873,00 €, z toho FO = 190,00 €.

K 31.12.2017 zostal zdroj Príspevkov a darov v plnej výške nevyčerpaný a sumu 18 873,00 € presúvame do roku 2018.

**Komunikácia s rodičmi školy:**

* raz mesačne triedne rodičovské stretnutia,
* individuálne konzultácie učiteľov a rodičov,
* prezentácia tried v rámci celoškolských besiedok a slávností,
* individuálne triedne besiedky,
* rodičovské náčuvy na triednom vyučovaní a konzultácia s vyučujúcim,
* výročné a základné dokumenty školy, umiestnené na nástenke školy ako aj na internetovej stránke školy.